钦定古今图书集成/明伦汇编/氏族典/第038卷 > 《廖用贤尚友录》 > 江白
## 钦定古今图书集成/明伦汇编/氏族典/第038卷 > 《廖用贤尚友录》 > 江白

按《宋史江白传》：“白，建昌人，景德二年进士。父禹锡，有
节义，高年不仕，躬自教授。大中祥符初，献《东封诗》十
五篇，有诏嘉美，赐粟帛，岁时遣使存问。五年，卒。白自
鄞尉罢还，负土营葬，庐于墓侧，藜羹芒𪨗，昼夜号泣，
将终制犹然。转运使以其状闻，诏赐帛二十匹，粟麦
三十石，醪酒十缸。”